UZNESENIE VLÁDY SLOVENSKEJ REPUBLIKY
č. 
z 

z kontroly plnenia úloh z uznesení vlády, splatných v  I. štvrťroku 2004 a kontroly postupu vybraných obstarávateľov pri vynakladaní verejných prostriedkov na uzatváranie verejných zmlúv na tovary, práce a služby

Číslo materiálu:		
Predkladateľ:	vedúci Úradu vlády 	
Vláda
A.	berie na vedomie

správu z kontroly plnenia úloh z uznesení vlády, splatných v  I. štvrťroku 2004                a kontroly postupu vybraných obstarávateľov pri vynakladaní verejných prostriedkov na uzatváranie verejných zmlúv na tovary, práce a služby

B.	ukladá

 ministrom	
 predsedom ostatných ústredných orgánov štátnej správy

B.1.	zabezpečiť, aby bola v ministerstvách,  nimi zriadených organizáciách, v orgánoch špecializovanej miestnej štátnej správy a v ostatných ústredných orgánoch štátnej správy vykonávaná pravidelná kontrola vynakladania prostriedkov   štátneho rozpočtu z hľadiska dodržiavania ustanovení zákona          č. 523/2003 Z. z. o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Výslednú správu s návrhom opatrení predkladať do vedenia príslušných subjektov
	jedenkrát ročne do 28. 2. nasledujúceho roka za rok uplynulý

predsedníčke Úradu pre verejné obstarávanie  

B.2. využiť výsledky kontroly dodržiavania zákona č. 263/1999 Z. z. o verejnom obstarávaní a o zmene a doplnení niektorých zákonov v znení neskorších predpisov na ďalšie metodické usmerňovanie procesu verejného obstarávania, ako aj skvalitnenie výkonu dohľadu nad verejným obstarávaním   
	trvale                                                           			

C.	mení	
	ministrovi dopravy, pôšt a telekomunikácií
	ministrovi pôdohospodárstva

	C.1.	termín splnenia úloh, ktoré boli podľa výsledkov kontroly nesplnené 
 			do 30. novembra 2004

Vykonajú:	ministri
	predsedovia ostatných ústredných orgánov štátnej správy